CELEX: C2006/331/04
Language: et
Date: 2006-12-30 00:00:00
Title: Kohtuasi C-306/05: Euroopa Kohtu (kolmas koda) 7. detsembri 2006.  aasta otsus (Audiencia Provincial de Barcelona (Hispaania) eelotsusetaotlus) — Sociedad General de Autores y Editores de España (SGAE) versus Rafael Hotels SA (Autoriõiguse ja sellega kaasnevate õiguste teatavate aspektide ühtlustamine infoühiskonnas — Direktiiv 2001/29/EÜ — Artikkel 3 — Mõiste üldsusele edastamine — Teoste edastamine hotelli numbritubadesse paigutatud telerite kaudu)

30.12.2006   
            
            
               ET
            
            
               Euroopa Liidu Teataja
            
            
               C 331/3
            
         Euroopa Kohtu (kolmas koda) 7. detsembri 2006. aasta otsus (Audiencia Provincial de Barcelona (Hispaania) eelotsusetaotlus) — Sociedad General de Autores y Editores de España (SGAE) versus Rafael Hotels SA
   (Kohtuasi C-306/05) (1)
   
   (Autoriõiguse ja sellega kaasnevate õiguste teatavate aspektide ühtlustamine infoühiskonnas - Direktiiv 2001/29/EÜ - Artikkel 3 - Mõiste “üldsusele edastamine” - Teoste edastamine hotelli numbritubadesse paigutatud telerite kaudu)
   (2006/C 331/04)
   Kohtumenetluse keel: hispaania
   Eelotsusetaotluse esitanud kohus
   Audiencia Provincial de Barcelona
   Põhikohtuasja pooled
   
      Hageja: Sociedad General de Autores y Editores de España (SGAE)
   
      Kostja: Rafael Hotels SA
   Kohtuasja ese
   Eelotsusetaotlus — Audiencia Provincial de Barcelona — Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT L 167, lk 10; ELT eriväljaanne 17/01, lk 230) tõlgendamine — Mõiste “üldsusele edastamine” (direktiivi artikkel 3) — Mõiste “rangelt kodune ala” — Teoste edastamine hotelli numbritubadesse paigutatud telerite kaudu
   Resolutiivosa
   
               1.
            
            
               Kui üksnes füüsiliste abivahendite pakkumine ei kujuta iseenesest endast edastamist 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas tähenduses, siis majutusettevõtte poolt telerite kaudu signaali edastamine numbritubadesse majutatud klientidele kujutab endast signaali edastamiseks kasutatavast tehnikast olenemata üldsusele edastamist direktiivi 2001/29 artikli 3 lõike 1 tähenduses.
            
         
               2.
            
            
               See, et majutusettevõtte numbritoad on oma olemuselt eraruumid, ei välista seda, et teose edastamine telerite kaudu sellistes ruumides kujutab endast üldsusele edastamist direktiivi 2001/29 artikli 3 lõike 1 tähenduses.
            
         
      (1)  ELT C 257, 15.10.2005.